Resolució 525/2020, d'1 d'octubre
Resolució 524/2020, d'1 d'octubre
No és previsible, ni seria versemblant, la concurrència de límits legals a l'accés a la informació sol·licitada dels pressupostos municipals, que es limita a contenir previsions d'ingressos i de despeses municipals i que, a més, ha de ser objecte de publicitat activa al web municipal, per mandat de l'article 11.1.a LTAIPBG.
Resolució 523/2020, d'1 d'octubre
Resolució 519/2020, de 23 de setembre
L'article 42.1 LTAIPBG estableix que les reclamacions davant la GAIP s'han d'interposar en el termini d'un mes de la resolució i l'article 32.1.d especifica que aquest mateix termini s'ha de computar des del venciment del termini previst per l'article 36.1 LTAIPBG per facilitar la informació, quan l'objecte de la reclamació no és la declaració del dret d'accés, sinó l'accés efectiu a la informació que ja ha estat objecte d'una resolució estimatòria.
Resolució 518/2020, de 23 de setembre: L'article 42.1 LTAIPBG estableix que les reclamacions davant la GAIP s'han d'interposar en el termini d'un mes de la resolució i l'article 32.1.d especifica que aquest mateix termini s'ha de computar des del venciment del termini previst per l'article 36.1 LTAIPBG per facilitar la informació, quan l'objecte de la reclamació no és la declaració del dret d'accés, sinó l'accés efectiu a la informació que ja ha estat objecte d'una resolució estimatòria.
Resolució 517/2020, de 23 de setembre
L'Administració reclamada ha facilitat a la persona reclamant la informació sol·licitada, en el marc d'aquest procediment.
Aquest fet suposa la satisfacció extemporània de la sol·licitud d'informació de la que deriva la Reclamació i comporta la pèrdua d'objecte d'aquesta, ja que s'han esvaït els motius de discrepància jurídica que la justificaven.
Resolució 516/2020, de 23 de setembre
Encara no es té constància de l'efectivitat de l'accés sol·licitat i estimat, motiu pel qual el fonament jurídic següent de la Resolució fa referència a les facultats de la GAIP per a l'execució de les seves resolucions, pel cas que calgui fer-ne ús als efectes de garantir l'accés material a la informació sol·licitada.
Cal tenir en compte que aquesta Reclamació finalitza sobre la base de l'estimació municipal de la sol·licitud d'informació de la que deriva i el subsegüent compromís de facilitar a la persona reclamant a la informació sol·licitada; en conseqüència, qualsevol impediment o limitació de l'Ajuntament en relació amb l'efectivitat d'aquest accés s'ha de considerar com un incompliment de la Resolució, amb els efectes jurídics previstos legalment per a aquestes situacions.
Resolució 515/2020, de 23 de setembre
Les dues respostes municipals invocades per la persona reclamant i referides als antecedents atenen a criteris diametralment oposats sobre una mateixa qüestió (l'exigibilitat legal dels plans d'autoprotecció per a les instal·lacions de la Fira).
Aquest fet possiblement podria justificar, en atenció a un criteri bàsic de veracitat de la informació (exigit explícitament per l'article 6 LTAIPBG per a la publicitat activa i que també es pot considerar aplicable a l'exercici del dret d'accés a la informació pública) un requeriment de la GAIP perquè l'Ajuntament aclarís quina de les eventuals informacions contradictòries és la correcta.
Nogensmenys, en aquest cas les respostes donades per l'Ajuntament i qualificades de contradictòries per la persona reclamant de fet no ho arriben a ser del tot, de contradictòries, perquè una es refereix al període 2013 a 2019 i l'altra a l'any 2020.
Resolució 514/2020, de 23 de setembre
La Reclamació es presenta mancada d'un dels seus elements essencials requerits per l'article 31 RGAIP, com és la resolució objecte de la Reclamació (que en cas de manca de resolució expressa, com és aquest, seria una còpia de la sol·licitud d'informació pública enregistrada per l'Administració reclamada).
El compliment d'aquest requisit és essencial per acreditar l'existència d'un objecte vàlid de la Reclamació, que només pot ser una sol·licitud prèvia d'informació pública presentada a l'Administració reclamada i la seva resolució, expressa o presumpta, en termes no satisfactoris per a la persona reclamant.
Si no s'acredita la presentació prèvia de la sol·licitud d'informació de la que deriva la Reclamació, no es garanteix que es compleixi el pressupòsit bàsic de les reclamacions, en tant que procediments de revisió d'una actuació prèvia de l'Administració, ja que no s'assegura que hi hagi realment una actuació administrativa prèvia que pugui ser revisada per la GAIP.
Resolució 512/2020, de 23 de setembre
La persona reclamant ha manifestat expressament a aquesta Comissió la seva voluntat de desistir d'aquesta Reclamació, en haver obtingut ja la informació que n'era el seu objecte.
En el mateix sentit s'ha expressat l'Ajuntament, en manifestar que no imposa cap restricció ni limitació a l'accés i que ja l'ha fet efectiu, fent constar que hauria fet trasllat de la sol·licitud a la persona jurídica afectada sense que s'hagi personat en el procediment.
L'article 94 de la Llei 39/2015, d'1 d'octubre, del procediment administratiu comú de les administracions públiques, preveu que les persones interessades poden desistir de les seves sol·licituds i renunciar als seus drets i que, en aquests supòsits, l'Administració ha de declarar conclòs el procediment, llevat que hi concorrin terceres persones afectades.
Resolució 509/2020, de 23 de setembre
Resolució 508/2020, de 23 de setembre
Resolució 507/2020, de 23 de setembre
Resolució 506/2020, de 23 de setembre
Els antecedents posen de manifest que l'Administració reclamada, un cop rebuda la reclamació que conté la concreció dels contractes en relació amb els quals es considera insuficient la informació rebuda en resposta a la sol·licitud, ha lliurat la informació a la persona reclamant en el marc d'aquest procediment, sense que, consultada la persona reclamant, hagi manifestat cap objecció a considerar-la satisfactòria.
Aquest fet suposa la satisfacció extemporània de la sol·licitud d'informació de la que deriva la Reclamació i comporta la pèrdua sobrevinguda del seu objecte, motiu pel qual és procedent finalitzar el procediment per aquesta causa.